2014.9.5. Az Európai Unió Hivatalos Lapja L 265/21 A BIZOTTSÁG 949/2014/EU FELHATALMAZÁSON ALAPULÓ RENDELETE (2014. szeptember 4.) a tej- és tejtermékágazatot érintő ideiglenes támogatási intézkedéseknek a vajra és sovány tejporra vonatkozó 2014. évi állami intervenciós időszak meghosszabbítása formájában történő megállapítá- sáról AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre ()) és különösen annak 219. cikke (1) bekezdésére, összefüg- gésben 228. cikkével, mivel: (1) — Az orosz kormány 2014. augusztus 7-én betiltotta egyes termékek, köztük a tej és tejtermékek Unióból Oroszor- szágba irányuló importját. E fontos exportpiac hirtelen kiesése miatt félő, hogy a tilalom piaci zavarokhoz és adott esetben jelentős árcsökkenésekhez vezet. (2) — A fentiek következtében olyan piaci helyzet alakult ki, amelyben az 1308/2013/EU rendelet szerinti szokásos intézkedések nem tűnnek elégségesnek. (3) — Az 1308/2013/EU rendelet 12. cikkének d) pontja értelmében a vaj és a sovány tejpor tekintetében állami inter- vencióra március 1-jétől szeptember 30-ig van lehetőség. (4) — A jelentős árcsökkenés és a piaci zavarok megelőzése érdekében fontos, hogy az állami intervenció lehetősége 2014. szeptember 30-át követően is nyitva maradjon. (5) — Következésképpen helyénvaló a vaj és a sovány tejpor tekintetében az intervenciós felvásárlási időszakot 2014. december 31-ig meghosszabbítani. (6) — Annak érdekében, hogy azonnal kifejtse hatását a piacon és hozzájáruljon az árak stabilizálásához, az e rende- letben előírt ideiglenes intézkedést indokolt a kihirdetését követő napon hatályba léptetni, ELFOGADTA EZT A RENDELETET: 1. cikk Az 1308/2013/EU rendelet 12. cikkének d) pontjától eltérve a vajra és sovány tejporra vonatkozó 2014. évi intervenciós időszakot 2014. december 31-ig meg kell hosszabbítani. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. szeptember 4-én. a Bizottság részéről az elnök José Manuel BARROSO () HLL 347., 2013.12.20., 671. o.